b'\n_START_ARTICLE_\nOptima\n_START_PARAGRAPH_\nDiscendum Optima on oppimisalusta eli virtuaalinen oppimisymp\xc3\xa4rist\xc3\xb6, joka toimii verkkoselaimella. Optima on keskitetysti yll\xc3\xa4pidetty j\xc3\xa4rjestelm\xc3\xa4, johon asiakas voi rakentaa itse omia tarpeitaan vastaavan modulaarisen oppimisymp\xc3\xa4rist\xc3\xb6n.\n_START_SECTION_\nArkkitehtuuri\n_START_PARAGRAPH_\nJ\xc3\xa4rjestelm\xc3\xa4 on kehitetty Soneran Experience Learning -nimisen oppimisalustan pohjalle. J\xc3\xa4rjestelm\xc3\xa4n arkkitehtuurissa korkein taso on asiakkaan yll\xc3\xa4pit\xc3\xa4m\xc3\xa4 ymp\xc3\xa4rist\xc3\xb6, jossa mm. lis\xc3\xa4t\xc3\xa4\xc3\xa4n uusia k\xc3\xa4ytt\xc3\xa4ji\xc3\xa4 ja ty\xc3\xb6tiloja._NEWLINE_Optimaan on mahdollista luoda erilaisia, kuhunkin tarkoitukseen r\xc3\xa4\xc3\xa4t\xc3\xa4l\xc3\xb6ityj\xc3\xa4 ty\xc3\xb6tiloja, joissa ty\xc3\xb6tilan omistaja toteuttaa koulutuksen. Ty\xc3\xb6tiloihin lis\xc3\xa4t\xc3\xa4\xc3\xa4n objekteja, jotka voivat olla mik\xc3\xa4 tahansa sis\xc3\xa4inen tai ulkoinen dokumenttityyppi, keskustelulista, kansio, alikansio tai toiminto._NEWLINE_My\xc3\xb6s ymp\xc3\xa4rist\xc3\xb6n k\xc3\xa4ytt\xc3\xa4jien oikeudet erilaisten objektien lukemiseen, n\xc3\xa4kemiseen ja kirjoittamiseen voidaan m\xc3\xa4\xc3\xa4ritell\xc3\xa4. K\xc3\xa4yt\xc3\xb6ss\xc3\xa4 on my\xc3\xb6s erilaisia ty\xc3\xb6kaluja teht\xc3\xa4vien tekemiseen ja vuorovaikutukseen._NEWLINE_J\xc3\xa4rjestelm\xc3\xa4\xc3\xa4 on arvosteltu joustavuuden takia liiallisesta k\xc3\xa4ytt\xc3\xb6\xc3\xb6noton vaikeudesta, ja vastuuhenkil\xc3\xb6ille suositellaankin kahden p\xc3\xa4iv\xc3\xa4n k\xc3\xa4ytt\xc3\xb6koulutusta. Materiaalipankkina Optiman k\xc3\xa4ytett\xc3\xa4vyys on hyv\xc3\xa4, mutta selke\xc3\xa4n navigointirakenteen s\xc3\xa4ilytt\xc3\xa4minen edellytt\xc3\xa4\xc3\xa4 k\xc3\xa4ytt\xc3\xa4j\xc3\xa4lt\xc3\xa4 suunnittelua ja kuria._NEWLINE_Muutamat ominaisuudet, kuten reaaliaikainen chat,, jotkin sis\xc3\xa4ll\xc3\xb6ntuotannon ominaisuudet ja vanha \xc3\xa4\xc3\xa4ninauhuri, vaativat Java-liit\xc3\xa4nn\xc3\xa4isen. Uudempi \xc3\xa4\xc3\xa4ninauhuri on Flash-pohjainen'